Βρετανίδα συνελήφθη στις Μαλβίδες επειδή φορούσε μπικίνι – Η γυναίκα συνελήφθη για προσβολή δημοσίας αιδούς, αλλά ο αρχηγός της αστυνομίας απολογήθηκε μετά τις σφοδρές αντιδράσεις που προκάλεσε το βίντεο

Κατέβασε το APP της CYPRUS TIMES! ΕΔΩ για Android και ΕΔΩ για iOS

Σάλος έχει ξεσπάσει στο διαδίκτυο μετά τη σύλληψη μιας Βρετανίδας τουρίστριας στις Μαλδίβες.

Οι αστυνομικοί πέρασαν χειροπέδες στη νεαρή γυναίκα επειδή… φορούσε μπικίνι!

Τα πλάνα από τη στιγμή της σύλληψης δείχνουν τρεις αστυνομικούς να τραβάνε την κοπέλα, την ώρα που η ίδια φωνάζει «με παρενοχλείτε σεξουαλικά».

Η γυναίκα, όπως φαίνεται και στο βίντεο, προσπαθεί να αντισταθεί και ένας από τους αστυνομικούς προσπαθεί να καλύψει το σώμα της με μια πετσέτα.

Σύμφωνα με την Independent, η γυναίκα συνελήφθη για προσβολή δημοσίας αιδούς αλλά ο αρχηγός της αστυνομίας απολογήθηκε μετά τις σφοδρές αντιδράσεις που προκάλεσε το βίντεο.

Να σημειωθεί ότι στις Μαλδίβες επιτρέπεται στις γυναίκες να φορούν μπικίνι στα θέρετρα αλλά «απαγορεύεται αυστηρά» εκτός των ξενοδοχείων.

Το βίντεο, βέβαια, δεν είναι σαφές που έχει τραβηχτεί.

«Το συμβάν με τους αστυνομικούς που συνέλαβαν την τουρίστρια ερευνάται. Απολογούμαι και στην τουρίστρια και στο κοινό γι΄αυτό και προσπαθούμε να εξορθολογίσουμε τέτοιες διαδικασίες» δήλωσε ένας ανώτατος αξιωματικός της αστυνομίας.